VN/13804/2021 Hankkeessa toteutetaan nuorille suunnattuja tapahtumia ja tietoiskuja, joissa kerrotaan vauhdikkaasta ja kehittävästä palokuntatoiminnasta sekä houkutellaan mukaan yhteisölliseen ja maksuttomaan harrastukseen. Tilaisuudet ovat avoimia kaikille nuorille. Hankkeeseen sitoutetaan kaupungin viranomaisia, nuorison pulssilla elävät nuorisotoimi, kasvatus- ja koulutoimi sekä sote -toimiala. Helsingin pelastuslaitos, pelastusliitto ja sopimuspalokunnat tuovat tilaisuuteen palokuntaharrastuksen ja pelastusalan asiantuntijaosaamisen sekä käytännön tietoa harrastuksesta. Palokaverin tarkoituksena on antaa nuorille perustiedot ja käytännön tuntemus palomiehenä tehtävästä työstä sekä kehittää sosiaalisia taitoja ja suhteita toveruuden ja keskeisten käsitteiden, kuten kunnioituksen, luottamuksen ja suvaitsevaisuuden, avulla. Oppimisen ja onnistuneiden kokemusten avulla nuoret saavat voimaa ja itsetuntoa ja ymmärtävät paremmin kuinka tärkeää ryhmätyö ja yhteistyö ovat kaikessa tekemisessä.